gl gl gl gl gl gl ca gl gl en ro gl it es gl gl gl gl gl en vi vi hbs_lat es gl en gl gl eo fr pt gl eu es gl gl gl gl gl gl gl gl gl eo gl gl gl gl gl gl gl gl gl fr gl es gl gl gl gl pl hu it gl gl eo it es gl gl gl gl gl gl pt gl gl gl eu gl gl gl gl gl gl gl gl gl en gl es
Os dicionarios enciclopédicos do CCG
A B C D E F G H I K L M N O P R S T U V Z
Ca Ce Ch Ci Cl Co Cr Cu
Cod Coh Com Con Cor Cot
Personaxe colectivo da traxedia e da comedia grega clásicas encargado de alertar, informar, danzar ou bailar e que dialoga cos protagonistas a través do corifeo.
Os coros tamén foron as agrupacións folclóricas que, a fins do século XIX e comezos do XX representaban zarzuelas e promovían a recuperación da música e a danza populares, alén de representacións teatrais de orde polo xeral costumista e rural. En Galicia, os coros foron fundamentais para lograr a dignificación da lingua galega pretendida polas Irmandades da Fala. Dos primeiros coros fundados durante os anos dez do século XX aínda seguen en funcionamento catro: Cántigas da Terra, na Coruña; Toxos e Froles, en Ferrol; De Ruada, en Ourense, e Cantigas e Agarimos, en Santiago de Compostela.
O investigador Patrice Pavis sinala, entre as funcións do coro no teatro clásico, a de propiciar unha estética desrealizadora como elemento artificial mesmo en posteriores épocas coma na técnica épica, a idealización e xeneralización debido ao seu lirismo, a expresión dunha comunidade e polo tanto como espectador idealizado e a súa capacidade de rebelión grazas ao seu papel crítico.
Os coros non sempre representaban papeis humanos, senón que ás veces eran personaxes animais, obxectos ou elementos abstractos. Así, poderían representar dende unha nube, unha abella, cabalos ou cidades.
Curral de comedias →
O Consello da Cultura Galega é unha institución estatutaria creada polo Estatuto de Autonomía de Galicia para promover e difundir a lingua e a cultura galega e asesorar ás Administracións neses ámbitos
Pazo de Raxoi, 2 andar
15705 Santiago de Compostela
Información sobre o persoal
Consello da Cultura Galega. 2016